Document ID: 31987R2292

*****
ΚΑΝΟΝΙΣΜΟΣ (ΕΟΚ) αριθ. 2292/87 ΤΗΣ ΕΠΙΤΡΟΠΗΣ
της 30ής Ιουλίου 1987
που καθορίζει για την περίοδο εμπορίας 1987/88 τη μείωση του ποσού και τις άλλες συνέπειες του καθεστώτος των μέγιστων ποσοτήτων για τους ηλιανθόσπορους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1915/87 (2), και ιδίως το άρθρο 27 στοιχείο α) παράγραφος 6,
Εκτιμώντας:
ότι το άρθρο 32 στοιχείο α) του κανονισμού (ΕΟΚ) αριθ. 2681/83 της Επιτροπής της 21ης Σεπτεμβρίου 1983 περί λεπτομερειών εφαρμογής του καθεστώτος της ενισχύσεως για τους ελαιούχους σπόρους (3), όπως τροποποιήθηκε τελευταία από τον κανονισμό (ΕΟΚ) αριθ. 2157/87 (4), όρισε τα στοιχεία που θα καθοριστούν κατ' εφαρμογή του συστήματος των μέγιστων εγγυημένων ποσοτήτων· ότι θα πρέπει, για την περίοδο εμπορίας 1986/87, να καθοριστεί η πραγματική παραγωγή ηλιανθόσπορων και οι συνέπειες που προκύπτουν λαμβάνοντας υπόψη την παραγωγή των σπόρων αυτών που εκτιμήθηκε για την εν λόγω περίοδο από τον κανονισμό (ΕΟΚ) αριθ. 2478/86 της Επιτροπής (5)· ότι θα πρέπει, για την περίοδο εμπορίας 1987/88, να καθοριστεί η εκτιμώμενη ποσότητα για τους σπόρους αυτούς καθώς και η μείωση του ποσού της ενισχύσεως που θα προκύψει συναρτήσει των διαθέσιων στοιχείων·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1986/87, η πραγματική παραγωγή ηλιανθοσπόρων θεωρείται ίση με:
- 860 000 τόνους για την Ισπανία,
- 32 000 τόνους για την Πορτογαλία,
- 2 431 000 τόνους για τα άλλα κράτη μέλη.
Λαμβάνοντας υπόψη την εκτιμώμενη ποσότητα ηλιανθόσπορων, που αναφέρεται στο άρθρο 1 του κανονισμού (ΕΟΚ) αριθ. 2478/86, η μείωση του ποσού της ενισχύσεως για τους σπόρους αυτούς και για την περίοδο εμπορίας 1987/88 καθορίζεται με βάση τη μέγιστη εγγυημένη ποσότητα που καθορίζεται για την εν λόγω περίοδο μειωμένη κατά:
- 0 τόνους για την Ισπανία,
- 0 τόνους για την Πορτογαλία,
- 0 τόνους για τα άλλα κράτη μέλη.
Άρθρο 2
Για την περίοδο εμπρίας 1987/88, η εκτιμώμενη παραγωγή για τους ηλιανθόσπορους καθορίζεται σε:
- 930 000 τόνους για την Ισπανία,
- 25 000 τόνους για την Πορτογαλία,
- 2 760 000 τόνους για τα άλλα κράτη μέλη.
Άρθρο 3
Για την περίοδο εμπορίας 1987/88, η μείωση που εφαρμόζεται στο ποσό της ενισχύσεως για τους ηλιανθόσπορους καθορίζεται σε:
- 0 ECU ανά 100 χιλιόγραμμα για την Ισπανία,
- 0 ECU ανά 100 χιλιόγραμμα για την Πορτογαλία,
- 5,835 ECU ανά 100 χιλιόγραμμα για τα άλλα κράτη μέλη.
Άρθρο 4
Ο παρών κανονισμός αρχίζει να ισχύει την ημέρα της δημοσιεύσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Αυγούστου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουλίου 1987.

Labels: 17
19